wickkiey/tamil-wikipedia-chunked huggingface dataset:
# சோனா தொழினுட்பக் கல்லூரி

## துறைகள்

இக்கல்லூரியில் 11 துறைகளில் படிப்புகள் வழங்கப்படுகின்றன.  
- இயந்திரப்பொறியியல் துறை
- மின்னணுத்தொடர்பியல் துறை
- மின்னியல், மின்னணுவியல் துறை
- கணிப்பொறி அறிவியல், பொறியியல் துறை
- தகவல் தொழிற்னுட்பவியல் துறை
- ஃபேஷன் டெக்னாலஜி துறை
- அமைப்பியல் துறை
- கணிதவியல் துறை
- அறிவியல் துறை
- ஆங்கிலவியல் துறை
- மேலாண்மையியல் துறை
- கணிப்பொறி பயன்பாட்டியல் துறை  
=
# விவேக் பிரசன்னா

**விவேக் பிரசன்னா (Vivek Prasanna) **ஒரு இந்திய திரைப்பட நடிகராவார். இவர் தமிழ் மொழித் திரைப்படங்களில் துணை கதாபாத்திரங்களில் நடிக்கிறார்.
# விவேக் பிரசன்னா

## நடிப்புலகில் பயணம்

தொலைக்காட்சித் தொடர்களில் பலவற்றில் நடித்த பிறகு விஜய் சேதுபதி நடித்து அருண் குமாரின் காவல்துறைப் பின்னணிக் கதையைக் கொண்ட சேதுபதி திரைப்படத்தின் மூலம் திரையுலகில் அறிமுகமானார். இந்தியாகில்ட்ஸ் தனது விமர்சனத்தில் இவரை அடியாள் கதாபாத்திரத்துக்குச் சரியாகப் பொருந்தமானவர் எனக் குறிப்பிட்டிருந்தது.  
2017 ஆம் ஆண்டு, விவேக் பிரசன்னாவுக்கு தொடர்ச்சியாக தமிழ்த் திரைப்படங்களில் துணைக் கதாபாத்திரங்களில் நடிக்கும் வாய்ப்பைத் தந்து திருப்பு முனை ஆண்டாக அமைந்தது. விக்ரம் வேதாவில் போதைப்பொருள் தாதா இரவியாக, பீச்சாங்கை படத்தில் அரசியல்வாதியாக என சரியான கதாபாத்திரங்களில் தொடர்ந்து நடித்தார்.மேயாத மான் திரைப்படத்தில் இரண்டாம் நிலை துணைக் கதாபாத்திரத்தில் தோன்றி வினோத் என்ற பாத்திரப்படைப்பில் சிறப்பாக நடித்தமைக்கான நல்ல விமர்சனங்களையும் பெற்றார்.
# விவேக் பிரசன்னா

## திரைப்பட வரிசை

| 2016 | *சேதுபதி* |  |
| --- | --- | --- |
| *இறைவி (திரைப்படம்)* |  |  |
| 2017 | *மாநகரம் (திரைப்படம்)* | முன்னனிக் கதாபாத்திரத்தின் நண்பன் |
| *பீச்சாங்கை* | நல்லதம்பி |  |
| *விக்ரம் வேதா* | இரவி |  |
| *பொதுவாக எம்மனசு தங்கம்* | முருகேசன் |  |
| *மேயாத மான்* | வினோத் |  |
| *வேலைக்காரன் (2017) திரைப்படம்* | பாபு |  |
| 2018 | *இரும்புத்திரை* | } |
# விக்கிப்பீடியா:Statistics/weekly/4-Mar-2018
# சச்சின்: எ பில்லியன் ரீம்ஸ்

**சச்சின்: ஏ பில்லியன் ட்ரிம்ஸ்** (சச்சின்: நூறு கோடி கனவுகள்) திரைப்படம் ஜேம்ஸ் எர்ஸ்கின் இயக்கிய 2017 இந்திய ஆவணப்படம்-வாழ்க்கை சரித்திரப் படம் மற்றும் ரவி பக்ஷண்ட்கா மற்றும் கார்னிவல் மோஷன் பிக்சர்ஸ் ஆகியோரின் 200 நாட் ஔட் புரொடக்சனின் கீழ் தயாரிக்கப்பட்டது. இந்திய கிரிக்கெட் வீரர் சச்சின் டெண்டுல்கரின் வாழ்க்கையை அடிப்படையாகக் கொண்டது இப்படம். இந்த திரைப்படம் 26 மே 2017 இல் வெளியிடப்பட்டது. இது டெண்டுல்கரின் கிரிக்கெட்டையும் தனிப்பட்ட வாழ்க்கையையும் கணிசமாக விவரிக்கிறது, அத்துடன் அவரது வாழ்க்கையின் சில அம்சங்களை வெளிப்படையாகவும், முன்பே கேட்டிடாத மற்றும் பார்த்திராத விஷயங்களை வெளிப்படுத்தியது. இப்படத்தின் படப்பிடிப்பு இந்தி, மராத்தி மற்றும் ஆங்கிலம் ஆகிய மொழிகளில் ஒரே நேரத்தில் நடந்தது. இந்த படத்தின் டப்பிங் பதிப்புகள் தமிழ் மற்றும் தெலுங்கு மொழிகளில் வெளியிடப்பட்டன. சத்தீஸ்கர், கர்நாடகா, கேரளா, மகாராஷ்டிரா மற்றும் ஒடிசா ஆகிய மாநிலங்களில் இந்த படத்திற்கு வரி விலக்கு அறிவிக்கப்பட்டது. இப்படத்தில் சச்சின் டெண்டுல்கரே அவரது கதாபாத்திரத்தில் நடித்தது குறிப்பிடத்தக்கது.
# சச்சின்: எ பில்லியன் ரீம்ஸ்

## கதாநாயகன்

##### முக்கிய கட்டுரையைக் காண:சச்சின் டெண்டுல்கர்
சச்சின் ரமேஷ் டெண்டுல்கர் ஓர் முன்னாள் இந்தியத் துடுப்பாட்ட வீரர்.துடுப்பாட்ட விளையாட்டில் எல்லா காலங்களில் விளையாடிய வீரர்களில் சச்சின் சிறந்த மற்றும் மிகவும் மதிக்கப்படும் வீரராக பரவலாக அனைவராலும் கருதப்படுகிறார். தனது 16ஆவது வயதில் பாகிஸ்தான் அணிக்கு எதிராக 1989இல் முதன்முதலாக அனைத்துலகத் துடுப்பாட்டப் போட்டிகளில் அறிமுகமானார். தேர்வுப் போட்டிகளிலும் ஒரு நாள் அனைத்துலகப் போட்டிகளிலும் அதிக ஓட்டங்களை எடுத்த வீரர் இவரே; வரையறுக்கப்பட்ட பந்துப் பரிமாற்ற அனைத்துலகப் போட்டிகளில் (*LOI*) முதலாவது இரட்டைச்சதம் (200* ஓட்டங்கள்) எடுத்தவர் என்ற பெருமையும் டெண்டுல்கரைச் சேரும்.
அனைத்துலகப் போட்டிகளில் மொத்தமாக நூறு நூறுகளை எட்டிய முதலாமவரும் இவரே.  
இந்தியாவின் மிக உயரிய விருதான பாரத ரத்னாவினைப் பெற்ற முதல் விளையாட்டு வீரர் சச்சின் டெண்டுல்கர் ஆவார். 1994ல் அர்ஜூனா விருது, 1997-98ல் ராஜீவ் காந்தி கேல் ரத்னா விருது, 1997 ஆண்டில் விஸ்டனின் மிகச் சிறந்த வீரர் விருது, 1999-பத்மஸ்ரீ விருது, 2008-பத்மவிபூஷன் விருது என பல விருதுகளுக்கும் சாதனைகளுக்கும் சொந்தக்காரர்.
# சச்சின்: எ பில்லியன் ரீம்ஸ்

## வெளியீட்டு

இந்த படம் 26 மே 2017 இல் இந்தியாவில் வெளியானது.இந்திய விமானப் படை ஆடிட்டோரியத்தில் இந்திய ஆயுத படையில் பணியாற்றிய வீரர்களுக்கு 21 மே அன்று சச்சின் டெண்டுல்கர் ஒரு சிறப்புத் திரையிடல் நடத்தினார்.
இந்த திரைப்படத்தின் தயாரிப்பாளர்கள் நாடு முழுவதும் சச்சின் டெண்டுல்கரின் பல்வேறு மொழி ரசிகர்களை கவர்ந்திழுக்க விரும்பினர், என்பதால் இப்படம் ஐந்து மொழிகளில் வெளியிடப்பட்டது.அம்மொழிகள் ஆங்கிலம், ஹிந்தி, மராத்தி, தமிழ் மற்றும் தெலுங்கு ஆகும்.
சச்சின் டெண்டுல்கர் ட்விட்டரில் அறிவித்த ஒரு போட்டியின் மூலம் இப்படத்தின் பெயர் தேர்ந்தெடுக்கப்பட்டது. 2017 ஆம் ஆண்டு மே மாதம் சச்சின் டெண்டுல்கர் லண்டனுக்கு சென்று படத்தினை விளம்பரப்படுத்தினார்.
# சச்சின்: எ பில்லியன் ரீம்ஸ்

## விமர்சனம் மற்றும் வரவேற்பு

- இந்துஸ்தான் டைம்ஸ் அத்ன் விமர்சனத்தில் எழுதியது: சச்சின்: ஒரு பில்லியன் கனவுகள் என்ற படம் அதன் பார்வையாளர்களை ஏக்கம் அடையசெய்யும் எல்லாவற்றையும் கொண்டிருந்த்து.
- டைம்ஸ் ஆஃப் இந்தியா இப்படத்திற்கு ஐந்து நட்சத்திரங்களுக்கு 3 நட்சத்திரங்களை வழங்கியது.
# சச்சின்: எ பில்லியன் ரீம்ஸ்

## இசை

திரைப்படத்தின் இசை ஏ.ஆர். ரஹ்மானால் இசையமைக்கப்பட்டது. இப்படத்தின் பாடல்கள்களை எழுதியது இர்ஷத் காமில். ஏப்ரல் 24, 2017 ஆம் ஆண்டுகளில் டைம்ஸ் மியூசிக் மூலம் 3 பாடல்களை கொண்ட முழு பாடல் ஒலிப்பதிவு வெளியிடப்பட்டது.தமிழ், மராத்தி, தெலுங்கு ஆகிய மொழிகளில் இப்பாடல்கள் மதன் கார்கி, சுபோத் கானோல்கார் மற்றும் வனமாலி ஆகியோரால் முறையே எழுதப்பட்டன.
# சச்சின்: எ பில்லியன் ரீம்ஸ்

## இசை

### தமிழ் பாடல் பட்டியல்

1. இந்தியனே வா - பாடகர்கள்: கார்த்திக், ஏ. ஆர். ரகுமான் - இசை: ஏ. ஆர். ரகுமான்  
2. சச்சின் சச்சின் - பாடகர்கள்: சித் ஸ்ரீராம், பூர்வி கௌட்டிஷ், நிகிதா காந்தி - இசை: ஏ. ஆர். ரகுமான்  
3. கிரிக்கெட் காரா - பாடகர்கள்: ஏ. ஆர். அமீர், விஷ்வாபிரசாத், அஞ்சலி கைக்வாட் - இசை: ஏ. ஆர். ரகுமான்
# கனிஷ்கர் பேழை

பேழையின் மூடிப் பகுதியில், கௌதம புத்தரின் இருபுரங்களில் இந்திரன் மற்றும் பிரம்மா மற்றும் அடிப்பகுதியின் நடுவே நின்ற நிலையில் கனிஷ்கர், பெசாவர் அருங்காட்சியகம்]]  
**கனிஷ்கர் பேழை** (**Kanishka casket**) குசானப் பேரரசர் கனிஷ்கர், தற்கால பாகிஸ்தானின் கைபர் பக்துன்வா மாகாணத்தில் உள்ள பெஷாவர் நகரத்திற்கு அருகில் உள்ள **சாஜி கி தேரி** எனுமிடத்தில் நிறுவிய கனிஷ்கரின் தூபி இருந்த இடத்தில்,
1908 - 1909களில் அகழ்வாராய்ச்சி செய்த போது பௌத்தச் சின்னங்கள் கொண்ட அழகிய செப்புப் பேழை கிடைத்தது. அதற்கு **கனிஷ்கர் பேழை** எனப்பெயரிடப்பட்டது. பௌத்த நினைவுச் சின்னங்கள் கொண்ட இப்பேழை பேரரசர் கனிஷ்கரின் ஆட்சிக் காலத்தில் கிபி 127ல் உருவாக்கப்பட்டது.
# கனிஷ்கர் பேழை

## வரலாறு & விளக்கம்

1908 - 1909ல் பிரித்தானிய தொல்லியல் அறிஞர் டேவிட் பிரய்னார்டு ஸ்பூனர் என்பவர் தலைமையில், கனிஷ்கரின் தூபி அமைந்த இடத்தில் அகழாய்வு செய்த போது, கனிஷ்கரின் செப்புப் பேழையும், அதனுள் இருந்த கௌதம புத்தரின் மூன்று உடைந்த எலும்புத் துண்டுகளையும் கண்டெடுத்தார்.  
கனிஷ்கரின் பேழையின் மேற்புறத்தில் இந்திரன், கௌதம புத்தர் (நடுவில்) மற்றும் பிரம்மா உருவங்களும், அடிப்புறத்தில் பாரசீக சமய சந்திரன் மற்றும் சூரிய தேவர்களுக்கு நடுவில் கனிஷ்கரின் உருவம், பறக்கும் அன்னம், போதிசத்துவர்கள் மற்றும் தேவதைகளின் உருவங்களுடன் இப்பேழை வடிவமைக்கப்பட்டுள்ளது.  
பேழையில் இருந்த கௌதம புத்தரின் மூன்று புனித எலும்புத் துண்டுகள் மட்டும், மியான்மர் நாட்டின், மண்டலை நகரத்தின் மலைப்பகுதியில் உள்ள ஒரு பௌத்த விகாரையில் பௌத்தர்களின் வணக்கத்திற்கு வைக்கப்பட்டுள்ளது.கனிஷ்கரின் பேழையில் காந்தாரி எழுத்தில் குறிப்புகள் உள்ளது.  
கனிஷ்கர் பேழை தற்போது பெசாவர் அருங்காட்சியக்தில் உள்ளது. இதன் பிரதி ஒன்று பிரித்தானிய அருங்காட்சியகத்தில் உள்ளது.  
பேழையின் மூடிப் பகுதியில் கௌதம புத்தரை வணங்கும் நிலையில் பிரம்மாவும், இந்திரனின் உருவங்கள் பொறிக்கப்பட்டுள்ளது. பேழையின் மூடியின் ஓரத்தில் பறக்கும் அன்னப் பறவைகளுடன் உள்ளது. மேலும் பேழையின் மறு பக்கத்தில் அமர்ந்த நிலையில் இருக்கும் புத்தருக்கு அருகில் போதிசத்துவர்கள் மற்றும் தேவதைகளின் உருவங்களும் பொறிக்கப்பட்டுள்ளது. பேழையின் தேவதைகள் மற்றும் மலர்மாலை கிரேக்க ஹெலனியக் கலை வடிவில் பொறிக்கப்பட்டுள்ளது.
# கனிஷ்கர் பேழை

## படக்காட்சிகள்

கனிஷ்கரின் பேழை தொடர்பான உலோகச் சிற்பங்கள்
# கனிஷ்கர் பேழை

## இதனையும் காண்க

- கனிஷ்கரின் தூபி
- பீமரன் பேழை
- காந்தாரத்தின் இருக்கும் புத்தர்
# ரெமோ (திரைப்படம்)

**ரெமோ** (Remo), பாக்கியராஜ் கண்ணனின் இயக்கத்தில், ஆர். டி. இராஜாவின் தயாரிப்பில் வெளியாகியுள்ள தமிழ்த்திரைப்படம் ஆகும். இத்திரைப்படத்தில் சிவகார்த்திகேயன், கீர்த்தி சுரேஷ், ஆகியோர் முதன்மைப்பாத்திரங்களில் நடித்துள்ளனர். ஆன்சன் பால், கே. எஸ். ரவிக்குமார், சரண்யா ஆகியோர் துணைப்பாத்திரங்களில் நடித்துள்ளனர். இத்திரைப்படம் பி. சி. ஸ்ரீராம் ஒளிப்பதிவிலும், அனிருத்தின் இசையிலும், ரூபனின் படத்தொகுப்பிலும், உருவாக்கப்பட்டதாகும். இத்திரைப்படமானது அக்டோபர் 07, 2016 அன்று வெளியானது.
# ரெமோ (திரைப்படம்)

## நடிப்பு

- சிவகார்த்திகேயன் - சிவகாந்தனாக /ரெஜினா மோட்வானி (ரெமோ)
- கீர்த்தி சுரேஷ் - மருத்துவர் காவ்யாவாக
- சதீஸ் - வல்லிகாந்த்
- கே. எஸ். ரவிக்குமார் - கே. எஸ். இரவிகுமாரகவே
- சரண்யா _ சிவாவின் அன்னையாக
- இராசேந்திரன் மோகனா சந்தோசாக
- யோகி பாபு - உள்ளூர் மனிதர், ரெமோ மீது காதல் கொள்பவராக
- அருண்ராஜா காமராஜ் - அருண்
- ஆடுகளம் நரேன் - காவ்யாவின் தந்தை
- மயில்சாமி - பாதுகாப்புப் பணியாளராக
- சுவாமிநாதன் - மௌலி அண்ணாவாக
- ஆன்சன் பால் - மருத்துவர் விசுவநாதனாக (விசுவா)
- கல்யாணி நடராசன் - காவ்யாவின் அன்னையாக
- பிரதாப் போத்தன் - மருத்துவர் இரவிச்சந்திரனாக
- பேபி ரக்சா- நான்சியாக
- பிரியதர்சிணி ராஜ்குமார் - விசுவாவின் அன்னையாக
- ஸ்ரீ திவ்யா - மருத்துவர் திவ்யாவாக (மதிப்புறுத்தோற்றத்தில்)
- ராஜூ சுந்தரம்- தமிழ்ச்செல்வி பாடலில் மதிப்புறுத்தோற்றத்தில்
- பாக்கியராஜ் கண்ணன் - தமிழ்ச்செல்வி, சிறகடிக்குதே பாடல்களில் மதிப்புறுத்தோற்றத்தில்
- எஸ். ஜே. சூர்யா - விவரிப்பவராக
# ரெமோ (திரைப்படம்)

## கதை

ஒரு பெண்ணை இளைஞன் ஒருவன் வலிந்து பின்தொடர்ந்து காதலித்து, பின்னர் காதலிக்க வைக்கின்றான். கதாநாயகன் செயற்கையாக தனக்குத் தானே உருவாக்கிக்கொள்ளும் பெண் வேடம் அவனின் காதலுக்கு துணைசெய்கின்றது. சிவா (சிவகார்த்திகேயன்), ஒரு பெரிய நடிகர் ஆக வேண்டும் என்னும் கனவுகளுடன் நாடகங்களில் நடித்து வரும் வேலையில்லா இளைஞர். இப்படத்தின் கதைநாயகி காவ்யா (கீர்த்தி சுரேஷ்) ஒரு தனியார் மருத்துவமனையில் மருத்துவராகப் பணிபுரிகின்றார். சிவாவுக்குக் காவ்யாவைப் பார்த்ததும் அவர் மேல் காதல் வந்துவிடுகின்றது. ஆனால் அவருக்கு ஏற்கனவே திருமணம் நிச்சயம் ஆகிவிட்டது எனத் தெரிந்ததும் மனமுடைந்துவிடுகின்றார். நடிப்பை வெளிப்படுத்தும் தேர்வில் சிவா பெண் வேடமிடுகிறார். செவிலியராக வேடம் புனைந்திருக்கும் போது தற்செயலாக காவ்யாவுடன் அவருக்கு நட்பு கிடைக்கிறது. அந்த நட்பின் ஊடாக அவர் காவ்யா மனதில் காதலை ஏற்படுத்தும் வேலைகளைச் செய்கின்றார். பெண், ஆண் என்ற மாற்றங்களில் காவ்யாவை வட்டமிடும் சிவாவின் காதல் வெற்றிபெற்றதா, சிவாவின் இரட்டை வேடம் எப்படி முடிவுக்குக் வந்தது என்பதே இப்படத்தின் கதைப்பின்னல்.
# ரெமோ (திரைப்படம்)

## படப்பணிகள்

அறிமுக இயக்குநரான பாக்கியராஜ் கண்ணனின் இயக்கத்தில், ஆர். டி. இராஜாவின் தயாரிப்பில் இப்படத்தில் நடிப்பதாக 2015இல் சிவகார்த்திகேயன் அறிவித்தார்.
# ரெமோ (திரைப்படம்)

## இசை

இத்திரைப்படத்திற்கு அனிருத் இசையமைத்துள்ளார். பாடல்களை பாடலாசிரியர்கள் விக்னேஷ் சிவன், விவேக், கு. கார்த்திக், இன்னோ கெங்கா ஆகியோர் எழுதியுள்ளனர்.
# ரெமோ (திரைப்படம்)

## வெளியீட்டுப்பணிகள்

இப்படத்தின் தலைப்பு,இசை யுடியூபில் 23 சூன் 2016 இல் நேரலையாக வெளியிடப்பட்டது அதன்பிறகு சுவரொட்டி மாதிரி வெளியிடப்பட்டது. இப்படத்தின் செயற்கைக்கோள் ஒளிபரப்பு உரிமையை ஜெயா தொலைக்காட்சி பெற்றுள்ளது, தெலுங்கு, மலையாள உரிமையை ஸ்டார் மா , ஆசியாநெட் ஆகியன பெற்றுள்ளன.
# பதவியா குளம்

**பதவியா குளம்**, **பதிவில் குளம்**, அல்லது **பதவிக் குளம்** இலங்கையின் வடமத்திய மாகாணத்தின் பதவியா என்னும் நகரிலுள்ள பிரசித்தி பெற்ற பழைய நீர்ப்பாசனக் குளங்களுள் ஒன்றாகும். இது தனவாபி எனவும் முன்னர் அழைக்கப்பட்டது. 10ஆம் நூற்றாண்டைச் சேர்ந்த ஒரு கல்வெட்டில் இது பன்டொன்னாறு குளம் எனவும் குறிப்பிடப்பட்டிருக்கிறது. திருக்கோணமலைக்கு வடமேற்கில் ஏறத்தாழ 70 மைல் தூரத்திலுள்ள உலர் வலய வன்னிப் பிரதேசத்தில் இக்குளம் அமைந்துள்ளது.
# பதவியா குளம்

## குள அமைப்பு

இலங்கையின் பண்டைய நீர்ப்பாசனத் தொழினுட்பம், அமைப்புப் பொறியியலுக்கான மிகச் சிறந்த எடுத்துக்காட்டாக பதவியா குளம் விளங்குகிறது. இது இலங்கையின் மிகப் பெரிய பண்டைய குளங்களுள் ஒன்றாகும். நீரைத் தேக்கி வைப்பதை முக்கிய நோக்காகக் கொண்டு அதற்கேயுரித்தான தனித்தன்மையுடன் இது வடிவமைக்கப்பட்டுள்ளது.  
இக்குளத்தின் கரையானது இரண்டு பகுதிகளாக பிரித்துக் கட்டப்பட்டிருக்கிறது. அப்பிரிப்பினால் உருவான மேட்டு நிலக் குன்று கடல் மட்டத்திலிருந்து 340 அடி உயரத்தில் அமைந்துள்ளது. இக்குன்று தெய்யன்னே கந்த இக்குளத்தின் கரை கட்டப்பட்டுள்ளது. இது ஆயிரக்கணக்கானோரின் 10-15 வருடகால தொடர்ச்சியான உழைப்பினால் உருவாக்கப்பட்டிருக்கலாம். பெரிய ஆற்றின் (மகா ஓயா) கிளை ஆறுகளான மகுனு, மோற ஆற்றுப் பள்ளத்தாக்குகளிலிருந்து வடிந்த நீரை இக்குளத்தின் இரு கரைப்பகுதிகளும், நடுவிலிருக்கும் மேட்டு நிலப்பகுதியும் தேக்கி வைத்திருக்க உதவின.  
6,480 ஏக்கர் மேற்பரப்பையுடைய இக்குளம் 24 அடிகள் ஆழமானது. இது ஏறத்தாழ 85,000 ஏக்கர் அளவுடைய நீர் கொள்ளளவைக் கொண்டது. இக்குளத்தின் நீர்ப்பாசனப் பரப்பு 12,500 ஆகும்.
# பதவியா குளம்

## வரலாறு

பதவியாவின் முதன்மை மண்வகையாக சிவந்த மண்ணிற நிறமுடைய வண்டல் மண் காணப்படுகிறது. இது நெற்பயிர்ச்செய்கைக்கு உகந்த மண்ணாகையால் இப்பிரதேசத்தின் தொடக்க கால ஆற்றோர விவசாயக் குடியிருப்பு உருவாக்கங்களுக்கு இவ்வண்டல் மண் பரம்பல் காரணமாக இருந்திருக்கலாம்.  
இவ்வாறான விவசாயக் குடியிருப்புகள் பெருகத் தொடங்க பரந்த அளவிலான நீர்ப்பாசனத்திற்கான தேவையும் அதிகரித்திருக்கலாம். வண்ணாத்திப் பாலம் அவ்வாறு கட்டப்பட்ட ஒன்றாக இருக்கலாம்.  
வண்ணாத்திப் பாலமே முதலில் கட்டப்பட்டதாகவும், அதன் பின்னரே பதவியா குளம் கட்டப்பட்டிருக்கலாம் ஆகவே, மார்கழி தொடக்கம் சித்திரை வரையான மாதங்களில் வடகிழக்கு பருவமழையால் கிடைக்கும் மிகையான மழை நீரை தேக்கி, சேமித்து வைப்பதை பிரதான நோக்காகக் கொண்டே பதவியா குளம் அமைக்கப்பட்டிருக்கிறது. இது வரண்ட சிறுபோகக் காலங்களிலும் வருடம் முழுதும் தொடர்ச்சியான பயிர்ச்செய்கையை சில வரலாற்றாய்வாளர்கள் கருதுகின்றனர்.  
இக்குளக்கரையில் காணப்பட்ட 12ஆம் நூற்றாண்டுச் சேர்ந்த கல்வெட்டு முதலாம் பராக்கிரமபாகு மன்னன் இக்குளத்தை பெருப்பித்து புதுப்பித்தாக அறிவிக்கிறது. ஏறத்தாழ 11ஆம் நூற்றாண்டு வரை இக்குளம் சிறந்த முறையில் பயன்படுத்தப்பட்டிருக்கலாம். அதில் ஏற்பட்ட பாரிய உடைப்புகளை முதலாம் பராக்கிரமபாகு திருத்திக் கட்டியிருக்கலாம். அதன் பின்னர் 13ஆம் நூற்றாண்டின் நடுப்பகுதி வரை என அழைத்தனர். 12ஆம் அல்லது 13ஆம் நூற்றாண்டைச் சேர்ந்ததாகக் கருதப்படும் ஒரு சாசனத்தில் இது சிறீபதி கிராமம் என்ற இந்துப் பெயர் எனக் கருதப்படுகிறது.  
பதவியா குளத்தருகே அமைந்திருந்த இக்குடியிருப்பு பிரமதேயம் எனப்படும் பிராமண குடியிருப்பு எனவும், இது சோழர் ஆட்சிக்காலத்துக்கு முன்னர் 6ஆம் நூற்றாண்டுக்கும் 10ஆம் நூற்றாண்டுக்கும் இடையில் தோன்றியிருக்கக்கூடும் எனவும் சில ஆய்வாளர்கள் கருதுகின்றனர்.
# பதவியா குளம்

## வரலாறு

### இரவிகுலமாணிக்க ஈஸ்வரமுடையார் கோவில்

பதவியா குளத்துக்கு அண்மையில் பொலன்னறுவை சிவதேவலாயங்களை விடவும் மிகப் பழமையானது எனக் கருதப்படும் இரவிகுலமாணிக்க ஈஸ்வரமுடையார் என்னும் சிவதேவாலயம் பதவியா நோக்கிய பயணத்தை ரெனென்ற் ஆரம்பித்ததாகவும் அப்போதைய பதவியா குளம் காடுமண்டி, மலேரியா நுளம்புகள் நிறைந்து காணப்பட்டமையால் குளத்திற்கு தென்மேற்கே ஏறத்தாழ 10 மைல் தொலைவில் இருந்த லிண்டே ஹிட்டே ஹமெலாவ என்னும் தமிழ் கிராமத்தில் இரவு தங்கியதாயும் ரெனென்ற் குறிப்பிட்டுள்ளார். 1848ல் பதவியா குளத்துக்கு அண்மையிலிருந்த ஒரே மக்கள் வாழ்விடமாக அத்தமிழ்க் கிராமம் இருந்திருக்கிறது. பதவியா குளத்தைச் சூழ காட்டு மிருகங்களும் பறவைகளுமே வாழ்ந்து வந்தன எனவும் சில வேடர்கள் அண்மையில் குளத்தருகே நெல் விதைத்து, அறுவடை செய்துகொண்டு போய் விட்டனர் என்று கிராம மக்கள் கூறியதாகவும் ரெனென்ற் பதிவு செய்துள்ளார்.
# பதவியா குளம்

## வரலாறு

### இரவிகுலமாணிக்க ஈஸ்வரமுடையார் கோவில்

#### பதவியா குளப் பயணக் குறிப்புகள்

பதவியா குளத்தை நோக்கிய பயணம் பற்றி ரெனென்ற் பின்வருமாறு குறிப்பிடுகிறார்:  
“சூரிய உதயத்திற்கு சில மணித்தியாலங்கள் முன்னரே கைவிளக்குகளின் உதவியுடன் நாங்கள் குளத்தை நோக்கிப் புறப்பட்டோம். அப்பயணம் மிகவும் உளச்சோர்வூட்டுவதாய் இருந்தது. அடர்ந்த மரங்களுக்குக் கீழேயிருந்த பாதையை உள்ளூர் மக்கள் ஒரு நடைபாதையாகவே பயன்படுத்தி வந்தனர். மரக்கிளைகளும் கொடிகளும் முட்களும் தலைக்கு மேல் தாழ்வாய் சூழ்ந்திருந்தன. அப்பாதை குதிரைகள் செல்வதற்கு உகந்த பாதையாக இருக்கவில்லை. நாங்கள் குதிரைகளின் மேலிருந்து இறங்கி நடந்தே போகவேண்டி இருந்தது. இவ் ஒற்றையடிப் பாதை குளக்கரையோரமாகவும் பாறைகள், மேட்டு நிலங்களின் மேலாகவும் சென்றது. இப்பாறைச் சரிவுகள் குதிரைகள் பாதுகாப்பாக நடப்பதற்கு கடினமாக இருந்தன. எங்களுடன் வழிகாட்டியாக வந்த ஓதியார் எனப்பட்ட உள்ளூர் கிராமத் தலைவர் கடந்த 30 ஆண்டுகளுள் பதவியா குளத்தை பார்க்க வந்த மூன்றாவது வெள்ளையர் நான் என்று கூறினார். ஒருவாறு சூரிய உதயத்திற்கு சற்று முன்னராக நாங்கள் குளத்தின் தென்கிழக்குக் கரையை அடைந்தோம். அங்கிருந்து குளத்தின் பிரதான கரையை நோக்கிச் சென்றோம். குளப்படுகை புதை சேறாகவும் பாதுகாப்பற்றும் காணப்பட்டது ஆனால் படுகை முழுதும் உயரமான அசையும் புற்கள் வளர்ந்திருந்தன. எத்திசை நோக்கிப் பார்த்தாலும் இப்புற்கள் நசுக்கப்பட்டு ஆழமான குழிகள் உருவாக்கப்பட்டிருந்தன. மரங்களின் நிழலில் செழிப்புடன் வளர்ந்திருந்த இப்புற்கள் பெரும் யானைக் கூட்டங்களுக்கு உணவாக இருந்திருக்கலாம். மிகுந்த வெப்பமான காலங்களில் அவை குளத்தில் இறங்கிக் குளித்துவிட்டு சேற்றில் உருண்டு புரண்டிருக்கலாம். குளத்தைச் சூழவும் யானைகளும் காட்டெருமைகளும் பன்றிகளும் மான்களும் நடமாடியதற்கான அடையாளங்கள் காணக் கிடைத்தன. குளத்தின் மதகுகளுள் ஒன்று உடைந்து போய் இருந்தது. குளம் பல இடங்களில் உடைப்பெடுத்து நீர் கரைகளைத் தாண்டி பாய்ந்து கொண்டிருந்தது.” எனக் குறிப்பிட்டுள்ளார். பிரித்தானிய காலனித்துவ அரச பொறியியலாளரின் கணிப்பின்படி 6 மைல் நீளமான கரையும் 60 அடி உயரமும் 200 அடி அகலமான அடித்தளமும் கொண்ட இக்குளம் 7,744,000 க்யூபிக் யார்டுகள் கொண்ட நீர் கொள்ளளவைக் கொண்டுள்ளதால் இக்குளக்கரையை (குளத்தின் உட்பகுதியிலுள்ள கற்களாலான கட்டமைப்பைத் தவிர்த்து) மீள்புனரமைக்க ஏறத்தாழ 870,000 ஸ்டேர்லிங் பவுண் நிதி தேவைப்படும் என மதிப்பிடப்பட்டது. இது ஒரு 120 மைல் நீளமான ஆங்கில தொடரூந்துப் பாதை அமைப்பதற்கான செலவுக்கு நிகராகும் எனவும் இதற்கு 10,000 பேரின் 5 வருடங்களுக்கு மேலான உழைப்பு தேவையாக இருக்கும் எனவும் ரெனென்ற் கணிப்பிட்டிருந்தார். பதவியா குளத்தை மீள்புனரமைப்பதற்கே இவ்வளவு உழைப்பும் நிதியும் தேவையாக இருந்தால் இக்குளத்தை கட்டுவதற்கு எத்தனை பேர் எவ்வளவு காலம் உழைத்திருக்கக் கூடும் எனவும் எவ்வளவு நிதி செலவாகியிருக்கும், அதனை யார் கட்டுவித்தார்கள், யாருக்காக அல்லது எத்தனை பேருக்கு/ கிராமங்கள், நிலங்களுக்கு நீர் வழங்குவதற்காக இப்பெருங்குளம் வடிவமைக்கப்பட்டது என ரெனென்ற் வியந்து எழுதியுள்ளார்.
# பதவியா குளம்

## பின்காலனித்துவ காலம்

இக்குளம் இலங்கை நீர்ப்பாசனத் திணைக்களத்தினால் 1950களில் புனரமைக்கப்பட்டது. அப்போதைய நில அபிவிருத்தி அமைச்சராக இருந்த டி. பி. புலன்குலம திஸ்ஸாவ அனுசரணையுடன் நீர்ப்பாசனத் திணைக்கள அதிபராக இருந்த வி. த. ஐ. அழகரத்தினம் தலைமையில் இக்குளத்தின் புனரமைப்புப் பணிகள் மேற்கொள்ளப்பட்டன.
# றெக்க (திரைப்படம்)

**றெக்க** (*Rekka (film)* என்பது இந்திய, தமிழ் அதிரடி ,மசாலாப்படம். இந்தத் திரைப்படத்தை எழுதி, இயக்கியவர் இரத்தின சிவா. இத் திரைப்படத்தில் நடன இயக்குநர் தயாரிப்பாளர் தயாபரன்.விஜய் சேதுபதி, லட்சுமி மேனன் (நடிகை), சிஜா ரோஸ், சதீஸ், கே. எஸ். ரவிக்குமார், ஸ்ரீ ரஞ்சனி ஆகியோர் முக்கியக்கதாப்பாத்திரங்களில் நடித்துள்ளனர். ஆரஞ்சு மிட்டாய் படத்தை இணைந்து தாயாரித்த பி. கணேஷ் என்பவர் இப்படத்தைத் தயாரித்துள்ளார். டி. இமான் இசையமைக்க தினேஷ் கிருஷ்ணன் என்பவர் ஒளிப்பதிவு செய்துள்ளார். சனவரி 2016 ஆம் ஆண்டு தொடங்கப்பட்ட இந்தத் திரைப்படம் அக்டோபர் 7,2016 அன்று வெளியிடப்பட்டது.
# றெக்க (திரைப்படம்)

## கதை

செழியன் , டேவிட் ஆகிய இரு தலைவர்களும் ஒருவருக்கொருவர் எதிரி. செழியன் டேவிட்டுனுடைய சகோதரனை கொலை செய்து விடுகிறான். எனவே தனது தம்பியைக் கொன்றவனைப் பழிக்குப் பழி வாங்குவதென டேவிட் சபதம் எடுக்கிறான் , அதற்கான சரியான நேரத்திற்காகக் காத்திருக்கிறான். சிவா என்ற இளைஞன் (விஜய் சேதுபதி) கும்பகோணத்தில் வசித்து வருகிறான். அவன் தன்னுடைய பகுதியில் பெற்றோர்களால் எதிர்ப்புத் தெரிவிக்கப்படும் காதலர்களைத் தன்னுடைய பெற்றோர்களின் உதவியுடன் அவர்களுக்குத் திருமணம் செய்துவைப்பதை வழக்கமாகக் கொண்டிருக்கிறான். அதன் காரணமாகச் சிவாவிற்கு நிறையப் பிரச்சினைகள் வருகின்றன. டேவிட்டிற்குப் பார்த்த பெண்ணை அவளுக்கு விருப்பமானவருடன் (வேறொருவருடன்) சிவா திருமணம் செய்து வைக்கிறார்.அதனால் சிவாவிற்கும் டேவிட்டிற்கும் பிரச்சினை ஏற்படுகிறது. டேவிட் தன்னுடைய திருமணத்தை நிறுத்தியது சிவாதான் எனத் தெரிந்த பிறகு அவனிடம் ஒரு வார்த்தை கூடப் பேசாது செல்கிறான். இதை அறிந்து கொண்ட சிவாவின் தந்தை டேவிட்டால் தன்னுடைய பிள்ளைக்கு ஆபத்து ஏற்படுமோ என அச்சம் அவருக்கு வருகிறது. சிவாவினுடைய சகோதரிக்குத் திருமணம் நிச்சயிக்கப்படுகிறது. இந்தத் திருமணத்தில் எந்தப் பிரச்சினையும் வரக் கூடாது என சிவா நினைக்கிறார். ஆனால் அவனுடைய நண்பர்கள் செய்த தவறின் காரணமாக டேவிட்டிடம் சிவா சிக்கிக்கொள்கிறான். தான் சொல்வதைக் கேட்கவில்லையென்றால் உனது தங்கையின் திருமணத்தை நிறுத்திவிடுவேன் என மிரட்டுகிறான். மதுரையில் உள்ள அமைச்சர் மணிவாசகத்தின் பெண்ணைக் கடத்திக் கொண்டுவரவேண்டும் என நிபந்தனை விதிக்கிறான். சிவா வேறு வழியில்லாமல் அதற்கு ஒப்புக் கொள்கிறான். எனவே தன்னுடைய சகோதரியின் திருமணத்தைப் புறக்கணித்துவிட்டு மதுரை செல்கிறான்.  
மதுரை சென்ற பிறகு, தான் தேடிவந்த பெண்ணைப் பார்க்கிறான். ஆனால் தான் தேடி வந்த பெண் டேவிட்டிற்கு நிச்சயம் செய்த பெண் என்பது சிவாவிற்கு தெரியாது. சிவா , பாரதியை கடத்தியதற்கு அத்தாட்சியாக அவளுடன் ஒரு செல்பி எடுத்து அனுப்பச் சொல்கிறான் டேவிட். ஆனால் பாரதியோ தான் சிவாவுடன் செல்வதாக தனது வீட்டார் முதற்கொண்டு அனைவரிடமும் சொல்லிவிட்டுச் செல்கிறாள். மனிவாசகத்தினுடைய ஆட்கள் அவர்களை தடுத்துநிறுத்த முயல்கிறார்கள். ஆனால், அவர்களிடமிருந்துத் தப்பித்து செழியனிடம் செல்கின்றனர். அதே சமயம் தன்னுடைய சகோதரியின் திருமணத்தில் ஏதேனும் பிரச்சினைகள் ஏற்பட்டுள்ளனவா என்பதைத் தன்னுடைய நண்பன் கீரையின் மூலமாக அவ்வப்போது சிவா தெரிந்துகொள்கிறான். கோயமுத்தூரில் தன்னுடைய காதலை சிவாவிடம் சொல்வதற்காகப் பாரதி காத்துக் கொண்டிருக்கிறாள். ஆனால் சிவா , பாரதி எந்த எதிர்ப்பும் தெரிவிக்காமல் தன்னுடன் எவ்வாறு வருகிறாள் என்பது தெரியாமல் குழப்பமடைகிறான். அந்த சமயத்தில் சிவா தன்னுடைய இளம்பிராய காதல் பற்றி பாரதியிடம் கூறுகிறான்.டேவிட் ,செழியனை பழிவாங்குவதற்காகப் பாரதியை தன்னுடன் கூட்டிச் செல்கிறான். அதே சமயத்தில் மாலா அக்காவை சிவாஅங்கு பார்க்கிறான். மாலா அக்காவை அவனுடன் கூட்டிச் செல்கிறான். செழியன் மற்றும் டேவிட்டிடமிருந்து பாரதியை சிவா காப்பாற்றுகிறான்.  
இறுதியில் பாரதியின் தந்தை ஆட்களுடன் சிவா மோதுவதாக இத்திரைப்படம் அமைந்திருக்கும்.
# றெக்க (திரைப்படம்)

## கதை மாந்தர்கள்

- விஜய் சேதுபதி (சிவா)
- லட்சுமி மேனன் (நடிகை) (பாரதி)
- ஸ்ரீஜா ரோஸ் (மாலா)
- கிஷோர் (செல்வம்)
- ஹரிஷ் உத்தமன் (டேவிட்)
- கபிர் துகன் சிங் (செழியன்)
- சதீஸ் (கீரை)
- கே. எஸ். ரவிக்குமார் (ரத்தினம்) சிவாவின் தந்தை
- ஸ்ரீ ரஞ்சனி (சிவாவின் தாய்)
- மீரா கிருஷ்ணன் (பாரதியின் தாய்)
- சாலு சம்மு (பாரதியின் தோழி)
- சவுந்தர் ராஜா
- கே. எஸ். ஜி. வெங்கடேஷ் (மணிவாசகம் )
# றெக்க (திரைப்படம்)

## ஒலிவரி

டி. இமான் இத் திரைப்படத்திற்கு இசையமைத்துள்ளார். பாடல் வெளியீட்டு விழாவானது செப்டம்பர் 25,2016 அன்று நடைபெற்று அனைத்துப் பாடல்களும் வெளியிடப்பட்டன. பிஹைண்ட் உட்ஸ் இதற்கு 2.5/5 வழங்கியுள்ளது.  
| 1 | விர்ரு விர்ரு .. | ஜித்தின் ராஜ் | 4:21 |
| --- | --- | --- | --- |
| 2 | கண்ண காட்டு போதும் | ஷ்ரேயா கோஷல் | 4:30 |
| 3 | பொல்லா பைய்யா | ஹரிசரன் ,சுவேதா மோகன் | 4:19 |
| 4 | கண்ணம்மா, கண்ணம்மா | நந்தினி ஸ்ரீகர் | 4:01 |
| 5 | கருப்பாடல் | இமான், விஜய் சேதுபதி | 2:35 |
| 6 | கண்ண காட்டு போதும் (உபகரணங்கள்) | 4:30 |  |
| 7 | கண்ணம்மா, கண்ணம்மா | 4:01 | } |
# எம். அன்பழகன்

**எம். அன்பழகன்**, திரைப்பட இயக்குரும், திரைக்கதை எழுத்தாளரும் ஆவார். சாட்டை என்னும் தமிழ்த்திரைப்படத்தின் மூலம் அறிமுகமான இவர் தமிழ்த் திரைப்படம் தொடர்புடையப்பணிகளை மேற்கொண்டு வருகின்றார். இவர் இயக்கிய சாட்டை படத்தில் சமுத்திரக்கனி முதன்மையானப் பாத்திரத்தில் நடித்துள்ளார்.
# எம். அன்பழகன்

## திரைப்படப்பணிகள்

| ஆண்டு | திரைப்படம் | பணி | மொழி | குறிப்புகள் |
| --- | --- | --- | --- | --- |
| 2006 | *கொக்கி* | தமிழ் |  |  |
| 2007 | *லீ* | தமிழ் |  |  |
| 2009 | *லாடம்* | தமிழ் |  |  |
| 2010 | *மைனா* | தமிழ் |  |  |
| 2012 | *சாட்டை* | தமிழ் | அறிமுக இயக்குநர் |  |
| 2016 | *அப்பா* | தமிழ் | இவர் தயாளன், சிங்கம் பெருமாள் என்னும் பாத்திரத்திரங்களை உருவாக்கினார். |  |
| 2017 | *ரூபாய்* | தமிழ் |  |  |
# பீமரன் தூபி

**பீமரன் தூபி** (**Bimaran**) ஆப்கானித்தான் நாட்டின் ஜலாலாபாத் நகரத்தின் மேற்கே 11 கிலோ மீட்டர் தொலைவில் உள்ள பௌத்த தொல்லியல் களமாகும்.
இத்தொல்லியல் களம் பீமரன் பௌத்தத் தூபிகளுக்கும், அதனருகே அகழாய்வில் கண்டுபிடித்த பீமரன் பேழைக்கும் பெயர் பெற்றது.  
38.40 மீட்டர் சுற்றளவு கொண்ட முதல் தூபி பாழடைந்த நிலையில் உள்ளது. காந்தாரி எழுத்தில் குறிப்புகள் கொண்ட இத்தூபியின் அருகே அகழாய்வு செய்த போது தங்கத்தில் செய்யப்பட்டு, கௌதம புத்தர் உருவம் பொறிக்கப்பட்டு, அதன் மீது நவரத்தினங்களாலும் அலங்கரிப்பட்ட பீமரன் பேழை கண்டுபிடிக்கப்பட்டது. தற்போது இப்பேழை பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது.  
43.90 மீட்டர் சுற்றளவு கொண்ட இரண்டாவது தூபி, பீமரன் கிராமத்தின் நடுவில் கண்டுபிடிக்கப்பட்டது. இத்தூபி சதுர வடிவ மேடை மீது கட்டப்பட்டுள்ளது. இத்தூபியில் அழகிய கண்னாடிக் குவளைகள், தங்க நகைகள் மற்றும் நாணயங்கள் கண்டுபிடிக்கப்பட்டுள்ளது.  
மூன்றாவது தூபி 33 மீட்டர் சுற்றளவு கொண்டது. இத்தூபியைச் சுற்றிலும் பல மணல் திட்டுக்களும், சிறு தூபிகளையும் கொண்டுள்ளது. இத்தூபியில் வெள்ளி மற்றும் நாணயங்கள் கொண்ட பேழை கண்டுபிடிக்கப்பட்டது.  
நான்காவது தூபி 43.9 மீட்டர் சுற்றளவு கொண்ட நான்காவது தூபி அருகே பெருமளவில் கட்டிட இடிபாடுகளின் குவியல்கள் உள்ளது;.  
இந்நான்கு தூபிகள் அல்லாது, பீமரன் வடக்கின் மலையடிவாரத்தில் செயற்கையாக உருவாக்கிய ஆறு குகைகள் கண்டுபிடிக்கப்பட்டுள்ளது.
# பீமரன் தூபி

## இதனையும் காண்க

- பீமரன் பேழை
- கனிஷ்கர் பேழை
- கனிஷ்கரின் தூபி
- பாக்ராம்
- பௌத்த யாத்திரைத் தலங்கள்
# பிப்லப் குமார் தேவ்

**பிப்லப் குமார் தேவ்** (பிறப்பு 1969) திரிபுராவின் இந்திய அரசியல்வாதி ஆவார். 2018 சட்டசபை தேர்தலில் பாரதிய சனதா கட்சி சார்பில் போட்டியிட்டு வெற்றி பெற்றார்; இந்திய கம்யூனிஸ்ட் கட்சி (மார்க்சிஸ்ட்) தலைமையிலான இடது முன்னணி அரசாங்கத்தைத் தோற்கடித்தார். அவர் திரிபுராவின் முதலமைச்சராக 2018 முதல் 2022 வரை இருந்தார்.
# பிப்லப் குமார் தேவ்

## பதவி விலகல்

திரிபுரா சட்டமன்றத்திற்கு 2023ம் ஆண்டில் சட்டமன்றத் தேர்தல் வருவதற்கு முன் பிப்லப் குமார் தேவ் 14 மே 2022 அன்று முதலமைச்சர் பதவியிலிருந்து விலகினார். இவருக்கு பதிலாக மாணிக் சாகா 15 மே 2022 அன்று பதவி ஏற்றார்.
# ஆடிட்டர் ரமேஷ் கொலை வழக்கு

**ஆடிட்டர் ரமேஷ் கொலை வழக்கு** என்பது பாஜக மாநில செயலாளர் ஆடிட்டர் ரமேஷ் என்பவர் சேலம் மரவனேரியில் உள்ள தனது வீட்டில், 2013 ஜூலை 19-ம் தேதி கொலை செய்யப்பட்டதை விசாரிக்கும் வழக்காகும். இக்கொலையைக் கண்டித்தும், தொடர்ச்சியாகத் தங்கள் நிர்வாகிகளின் படுகொலையைக் கண்டித்தும் 2013 ஜூலை 22ல் மாநிலம் தழுவிய கடையடைப்புப் போராட்டத்திற்கு பாஜக அழைப்புவிடுத்தது. இது தொடர்பாக மத்திய புலனாய்வுக் காவல்துறை வழக்கு பதிவு செய்து, பிலால் மாலிக், பன்னா இஸ்மாயில், பக்ரூதின் உள்ளிட்டோரை கைது செய்து, வேலூர் சிறையில் அடைத்தனர். மேலும் 100 பக்கம் கொண்ட குற்றப் பத்திரிகையையும் தாக்கல் செய்தனர்.
# பீமரன் பேழை

**பீமரன் பேழை** (**Bimaran casket** or **Bimaran reliquary**) தங்கத்தால் செய்யப்பட்டு, நவரத்தினங்களால் அலங்கரிப்பட்டு, கௌதம புத்தர் உருவம் பொறிக்கப்பட்ட அழகிய சிறு பேழையாகும்.  
இப்பேழை, ஆப்கானித்தான் நாட்டின் ஜலாலாபாத் நகரத்திற்கு 11 கி.மீ. தொலைவில் உள்ள பீமரன் தூபி எண் 2 அருகே, 1833 மற்றும் 1838ல் அகழ்வாய்வு செய்த போது கண்டுபிடிக்கப்பட்டது.
# பீமரன் பேழை

## கண்டுபிடிப்பு

எண் 2, சார்லஸ் மேசனின் வரைபடம்]]  
தொல்லியல் ஆய்வாளர் சார்லஸ் மேசன் என்பவர் 1833 மற்றும் 1838ல் பீமரன் தூபி எண் 2 அருகே அகழாய்வு செய்த போது, பீமரன் தங்கப் பேழை கண்டுபிடிக்கப்பட்டது.  
பிரம்மா, இந்திரனுக்கு நடுவில் கௌதம புத்தர் உருவங்கள் பொறிக்கப்பட்ட இத்தங்கப் பேழையில் இந்தோ சிதியன் பேரரசு (கி மு 200 – கி பி 400) காலத்திய நாணயங்கள் இருந்தது.  
பீமரன் பேழையின் காலம் 0 - கிபி 15 என பியூஸ்மேனும், கிபி 50 - 60 என பிரித்தானிய அருங்காட்சியகமும் கூறுகின்றனர்.  
தற்போது பீமரன் பேழை பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது.
# பீமரன் பேழை

## பீமரன் பேழையின் குறிப்புகள்

, ஆப்கானித்தான்]]
நின்ற கோலம்]]  
தங்கத்தால் செய்யப்பட்ட இச்சிறு அழகிய பேழை, பாரம்பரிய தெற்காசியாவின் கலைக்கு எடுத்துக்காட்டாக விளங்குகிறது.
இப்பேழை மூடியுடன் கூடியதாகும். இத்தங்கப் பேழையின் அடிப்புறத்தில் தாமரையை அழகுற பொறித்துள்ளனர்.  
கிரேக்கர்களின் ஹெலனியக் கால கலை மற்றும் காந்தாரக் கலை நயத்தில் பீமரன் பேழை வடிவமைக்கப்பட்டுள்ளது.  
கௌதம புத்தரின் இருபுறங்களில் பிரம்மா, இந்திரன் மற்றும் புத்தரின் சீடர்களான போதிசத்துவர்களின் உருவங்களுடன், ஆப்கானிய ரத்தினங்களும் பொறிக்கப்பட்டுள்ளது.
# பீமரன் பேழை

## பேழையில் இருந்த பொருட்கள்

பீமரன் பேழை வைக்கப்பட்டிருந்த கரும் படிகக்கல்லான பெரிய பேழை மீது, பீமரன் பேழையில் உள்ள வைக்கப்பட்டிருந்த நினைவுப் பொருட்கள் குறிப்புகள் கொண்டிருந்தது.  
19ம் நூற்றாண்டில் இப்பேழை கண்டுபிடித்து திறந்து பார்த்த போது, பேழையில் குறித்த பொருட்கள் காணப்படவில்லை எனினும், எரிந்த முத்துக்களும், விலையுயர்ந்த மற்றும் விலை குறைந்த ரத்தினங்களும், இந்தோ சிதியன் பேரரசு காலத்திய நான்கு நாணயங்களும் இருந்தது.  
பீம்ரன் பேழை வைத்திருந்த படிகக்கல் பேழை மீது எழுதியுள்ள குறிப்புகள்: :  
:கரும் படிகக் பேழையின் வெளிப்புறத்தில்:
:*"Shivaraksita mumjavamdaputrasa danamuhe niyadide bhagavata sharirehi sarvabudhana puyae"*
:"Sacred gift of *Shivaraksita*, son of *Munjavamda*; presented for Lord's relics, in honour of all Buddhas" (Translation by Fussman)  
:கரும் படிகக் பேழையின் மூடி மீது:
:*"Shivaraksita mumjavamdaputrasa danamuhe bhagavata sharirehi"*
:"Gift of *Shivaraksita*, son of *Munjavamda*; presented for Lord's relics"  
பீமரன் பேழையின் காலம், ஏறத்தாழ கனிஷ்கர் பேழையின் காலமான கிபி 127 உடன் ஒத்துப்போகிறது.
# பீமரன் பேழை

## இதனையும் காண்க

- கனிஷ்கர் பேழை
- கனிஷ்கரின் தூபி
- பீமரன் தூபி
- பாக்ராம்
# பீமரன் பேழை

## அடிக்குறிப்புகள்

- Bimaran steatite vase inscription
# உடுமலை சங்கர் கொலை வழக்கு

**உடுமலை சங்கர் கொலை வழக்கு** என்பது உடுமலைப்பேட்டை சங்கர் என்பவர் சாதிமறுப்பு திருமணம் செய்துகொண்டதற்காகக் கொலை செய்யப்பட்டது தொடர்பான வழக்காகும்.  
பட்டியலின இளைஞரான சங்கரும், பழனியைச் சேர்ந்த சின்னச்சாமியின் மகளான கௌசல்யாவும் காதலித்துச் சாதிமறுப்புத் திருமணம் செய்தனர். 2016 மார்ச் 13 இல் உடுமலை பேருந்து நிலையம் அருகே மனைவி கௌசல்யாவுடன் சங்கர் சென்று கொண்டிருந்த போது அங்கு வந்த கும்பல் அரிவாளால் இருவரையும் வெட்டிவிட்டுத் தப்பியோடினர். இந்தக் காணொளிக் காட்சி வெளியாகி தமிழகம் முழுவதும் பெரும் அதிர்ச்சியை உண்டாக்கியது. இதில் சங்கர் உயிரிழந்தார், படுகாயங்களோடு கவுசல்யா உயிர் தப்பினார். மனவேதனையினால் கௌசல்யா மே 12 ஆம் நாள் தற்கொலை முயற்சி செய்து நல்வாய்ப்பாக உயிர்பிழைத்தார்.
# உடுமலை சங்கர் கொலை வழக்கு

## திருப்பூர் நீதிமன்றத் தீர்ப்பு

வன்கொடுமை தடுப்பு வழக்குகளுக்கான சிறப்பு நீதிமன்றத்தில் இவ்வழக்கு நடைபெற்றது. படுகொலையில் ஈடுபட்ட 11 குற்றவாளிகளில் 9 பேர் மீது குண்டர் தடுப்புச் சட்டத்தில் வழக்கு பதியப்பட்டது. இவ்வழக்கு விரைந்து விசாரிக்கப்பட்டு 2017 டிசம்பர் 13இல் தீர்ப்பு வெளியானது. அதில் 8 பேர் குற்றவாளிகளாக அறிவிக்கப்பட்டு, சின்னசாமி(கௌசல்யாவின் தந்தை), ஜெகதீஷ், மணிகண்டன், செல்வக்குமார், கலை தமிழ்வாணன், மைக்கேல் (எ) மதன் ஆகிய 6 பேருக்குத் தூக்குத் தண்டனையும், தன்ராஜ் (எ) ஸ்டீபன் தன்ராஜூக்கு வாழ்நாள் ஆயுள் தண்டனை விதித்தும், கொலையாளிகளுக்கு அடைக்கலம் கொடுத்த பட்டிவீரன்பட்டி மா. மணிகண்டனுக்கு 5 ஆண்டுகள் சிறைத் தண்டனை விதித்தும் தீர்ப்பளிக்கப்பட்டது. கவுசல்யாவின் தாய் அன்னலட்சுமி, மாமா பாண்டித்துரை மற்றும் பிரசன்னா ஆகியோர் விடுதலை செய்யப்பட்டனர்.
# உடுமலை சங்கர் கொலை வழக்கு

## சென்னை உயர்நீதிமன்றத் தீர்ப்பு

இந்த தூக்கு தண்டனையை உறுதி செய்வதற்காக இந்த வழக்கை, சென்னை உயர் நீதிமன்றத்திற்கு பரிந்துரைக்கப்பட்டது. அதேபோல தண்டனையை எதிர்த்து குற்றம் சாட்டப்பட்டவர்களும், விடுதலையை எதிர்த்து காவல்துறை தரப்பிலும் மேல் முறையீடு செய்யப்பட்டது. இந்த வழக்கின் தீர்ப்பானது 22 சூன், 2020இல் வெளியானது. இவ்வழக்கின் முதல் குற்றவாளியான கெளசல்யாவின் தந்தை சின்னசாமி விடுதலை செய்யப்பட்டார். மீதமுள்ள ஜெகதீசன், பழனி எம். மணிகண்டன், பி. செல்வக்குமார், தமிழ் (எ) கலைதமிழ்வாணன், மதன் (எ) எம். மைக்கேல் ஆகிய ஐந்து பேரின் தூக்கு தண்டனையை குறைத்து ஆயுள் தண்டனையாக மாற்றி தீர்ப்பளிக்கப்பட்டது. மேலும் கெளசல்யாவின் தாய் அன்னலட்சுமி உள்பட 3 பேரின் விடுதலையை உறுதி செய்தும், தூக்கு தண்டனை விதிக்கப்பட்டவர்கள் விடுதலையை எதிர்த்து காவல் துறை தாக்கல் செய்த மேல் முறையீட்டு மனுவை தள்ளுபடி செய்தும் நீதிபதிகள் தீர்ப்பளித்தனர்.
# உடுமலை சங்கர் கொலை வழக்கு

## மறுவாழ்வு

கௌசல்யாவிற்கு மாதம்தோறும் 11,250 ரூபாய் ஓய்வூதியமும், சங்கரின் தந்தை வேலுச்சாமிக்குச் சத்துணவுத் துறையில் வேலையும் தமிழக அரசு வழங்கியது.
மார்ச் 13 2018 இல் *சங்கர் சமூக நீதி அறக்கட்டளை* என்ற பெயரில் தனிப்பயிற்சி மையத்தை கௌசல்யா தொடங்கினார் 2018 டிசம்பர் 9 ஆம் நாள் சக்தி என்பவரைக் கௌசல்யா மறுமணம் செய்துகொண்டார்.
# சிற்றாலா

**சிறிய ஆலா** அல்லது **சிற்றாலா** (*Sternula albifrons*) என்பது நீள் சிறகு கடற்பறவை குடும்பத்தைச் சார்ந்த ஒரு கடற்பறவை ஆகும்.  
இந்த பறவை மித மற்றும் வெப்பமண்டல ஐரோப்பாவிலும் ஆசியாவிலும் கடற்கரைகள் மற்றும் உள்நாட்டு நீர்நிலைகளில் இனப்பெருக்கம் செய்கிறது. இது குளிர் காலத்தில் தெற்கே உள்ள துணை வெப்பமண்டல மற்றும் வெப்பமண்டல பெருங்கடல்களில் தென்னாப்பிரிக்கா மற்றும் ஆத்திரேலியா வரை வலசை போகிறது.  
இதில் மூன்று கிளை இனங்கள் உள்ளன. ஐரோப்பாவில் இருந்து வட ஆபிரிக்கா மற்றும் மேற்கு ஆசியா வரை அல்பிஃப்ரான்ஸ் (*albifrons*), மேற்கு மற்றும் மத்திய ஆப்பிரிக்காவின் கினியே (*guineae*), கிழக்கு ஆசியாவில் சினென்சிஸ் (*sinensis*) (தெ.கி உருசியா முதல் ஜப்பான், தெ.கி ஆசியா, பிலிப்பைன்ஸ்) மற்றும் ஆஸ்திரேலியா மற்றும் நியூ கினியாவின் வடக்கு மற்றும் கிழக்கு கடற்கரைகளில் காணப்படுகிறது.
# சிற்றாலா

## தோற்றம்

மைனா அளவு உள்ள சிறிய ஆலாவான இது 21-25 செ.மீ நீளம் இருக்கும். இதன் இறக்கை அகலம் 41-47 செ.மீ ஆகும். இதன் அலகு ஆரஞ்சு நிறத்திலும், விழப்படலம் பழுப்பு நிறத்திலும், கால்கள் ஆரஞ்சு மஞ்சள் நிறத்தில் இருக்கும். மற்ற ஆலாக்களில் இருந்து இதன் சிறிய உருவத்தால் எளிதாக வேறுபடுத்திக் காண இயலும். இது விரைவாக இறக்கையைடித்துப் பறக்கும் தன்மைக் கொண்டது. கோடைக் காலத்தில் இனப்பெருக்கத்திற்குத் தயாராக உள்ள முதிர்ந்த பறவைக்கு தலையில் கருந்தொப்பி போன்ற கறுப்பு நிறம் பளிச்சென்று தெரியும். நெற்றி வெள்ளையாக தெரியும். அலகு கருப்பு முனையுடைய மஞ்சளாக இருக்கும். இனப்பெருக்கத்திற்குத் தயாராக இல்லாத (குளிர்காலத்தில்) வளர்ந்த பறவையின் தலை உச்சி கருப்பும் வெண்மையுமாக இருக்கும். அலகு கருப்பாக மாறும். கால்களும் நிறம் குன்றும்.
# சிற்றாலா

## இனப்பெருக்கம்

மற்ற வெள்ளை ஆலாக்கள் போலவே, சிற்றாலாக்கள் கடல் நீரில் மூழ்கி மீனை வேட்டையாடுகிறது. ஆண் பறவை பெண் பறவைக்கு மீனை பரிசாக கொடுத்து காதலூடாட்டத்தில் ஈடுபடுகிறது.  
சிற்றாலாக்கள் சரளை அல்லது கூழாங்கல் கடற்கரைகள் மற்றும் தீவுகளில் கூட்டமாக இனப்பெருக்கம் செய்கிறது. இது தரையில் இரண்டு முதல் நான்கு முட்டைகள் வரை இடும். அனைத்து வெள்ளை ஆலாகளை போலவே, இது அதன் கூடு மற்றும் குஞ்சுகளை தற்காத்துக் கொள்ளும் மேலும் ஊடுருவுபவற்றைத் தாக்கும்.
# கொடிவீரன்

***கொடிவீரன் (Kodiveeran)***ஒரு இந்திய தமிழ் மொழி<nowiki/>த் திரைப்படமாகும். இத்திரைப்படம் குடும்பப் பின்னணி கொண்ட அதிரடித் திரைப்படம் ஆகும். இத்திரைப்படத்தின் இயக்குநர் எம். முத்தையா ஆவார். சசிக்குமார் (இயக்குநர்), மகிமா நம்பியார் ஆகியோர் கதையை நகர்த்திச் செல்லும் முக்கிய இணையாக நடித்துள்ளனர். குட்டிப் புலி திரைப்படத்திற்குப் பிறகு இயக்குநரும், இயக்குநர் நடிகரும் இணையும் இரண்டாவது படம் இதுவாகும்.கொடி வீரன் திரைப்படமானது எம். சசிக்குமாரின் திரைப்படத் தயாரிப்பு நிறுவனத்தால் தயாரிக்கப்பட்ட படமாகும்.
# கொடிவீரன்

## நடிகர்கள்

- கொடிவீரனாக சசிக்குமார்
- சுபாஷ் சந்திர போஸாக விதார்த்
- மலராக மகிமா நம்பியார்
- வில்லங்கம் வெள்ளைக்காரனாக பசுபதி
- வேலுவாக பூர்ணா
- பார்வதியாக சனுசா
- மலரின் சகோதரன் துரையாக விக்ரம் சுகுமாரன்
- அதிகாரமாக இந்தர் குமார்
- கதிர்வேலாக பிரேம்
- பாலா சரவணன்
- கல்யாணத் தரகராக கு. ஞானசம்பந்தம்
- கொடிவீரனின் மைத்துனனாக சரவணா சக்தி
- கொடிவீரனின் மாமாவாக தவசித்தேவர்
- கதிர்வேலின் அப்பா கந்தசாமி பாண்டியனாக புளோரென்ட் பெரெய்ரா
- காவல் ஆய்வாளராக பாக்சர் தீனா
# கொடிவீரன்

## தயாரிப்பு

குட்டிப் புலி, கொம்பன் மற்றும் மருது ஆகிய திரைப்படங்களைத் தொடர்ந்து இயக்குநர் எம். முத்தையாவின் நான்காவது திரைப்படமாகும். இத்திரைப்படமும் வழக்கமான வெற்றிக்கு உத்தரவாதம் தரக்கூடிய அண்ணன் – தங்கைப் பாசத்தை அடிப்படையாகக் கொண்ட, கிராமியப் பின்னணி கொண்ட பொழுதுபோக்குப்படமாகவே அமைந்துள்ளது. சசிக்குமார் (இயக்குநர்) இத்திரைப்படத்தின் முன்னணி கதாபாத்திரமாகவும் இப்படத்தின் தயாரிப்பாளரும் ஆவார். பூர்ணாவும் ஒரு முக்கியக் கதாபாத்திரத்தில் நடித்துள்ளார். இத்திரைப்படத்தின் வில்லன் கதாபாத்திரத்திற்கு நடிகர் அர்ஜூனை முதலில் விரும்பிய இயக்குநர் பின்னர் மதயானைக்கூட்டம் புகழ் விக்ரம் சுகுமாறனைத் தேர்வு செய்துள்ளனர். விதார்த் சசிக்குமாரின் மைத்துனர் வேடத்தில் நடித்துள்ளார். இத்திரைப்படத்தின் முதற்கட்ட படப்பிடிப்பு மார்ச் 2017 இல் மதுரையில் தொடங்கப்பட்டுள்ளது. பூர்ணா இத்திரைப்படத்திற்காக மொட்டையடித்துள்ளதாகவும், எதிர்மறையான கதாபாத்திரத்தில் நடிப்பதாகவும் தகவல்கள் வெளியாகியுள்ளன. இத்திரைப்படத்தில் எஸ். ஆர். கதிர் ஒளிப்பதிவாளராகவும், என். ஆர். ரகுநந்தன் இசையமைப்பாளராகவும் பணிபுரிந்துள்ளனர்.
# கொடிவீரன்

## கதை

தன் தங்கை மீது உயிரையே வைத்தபடி, அநீதிக்கு எதிராக பொங்கி எழுந்து, நல்லதையே நினைத்து, நல்லதையே செய்யும் நாயகனுக்கும், அவரை மாதிரியே, தன் தங்கை மீதும் தன் தங்கை குடும்பத்தின் மீதும் உயிரையே வைத்தபடி நீதிக்கும், நேர்மைக்கும் எதிராக அநீதிக்கு ஆதரவாக செயல்படும் வில்லனுக்கும் இடையில் ஏற்படும் அதிரடி சரவெடி தான் "கொடிவீரன்" படத்தின் கதையும், களமும். சசிக்குமார் சிறுவயதிலேயே தன் தாயை இழக்கிறார். அன்றிலிருந்து தன் தங்கைக்காகவே வாழ்கிறார். அந்த ஊரில் பசுபதி தனது தங்கை கணவருடன் சேர்ந்து கொண்டு பல நாச வேலைகளை செய்து வருகிறார். தன்னைக் காப்பாற்றிக் கொள்ள தனது பட்டாசு ஆலைக்கே தீ வைக்கும் இந்திரகுமாரை சிறையில் தள்ள ஊரின் வருவாய் துறை அலுவலராக வரும் விதார்த் முனைப்பாக செயல்படுகிறார். தனது தங்கையின் கணவரான இந்திரகுமாரை இவ்வழக்கிலிருந்து விடுவிக்க முயல்கிறார். இந்த முயற்சியில் பசுபதி தனது தங்கையின் கணவரைக் காப்பாற்றுவதற்காக கோட்டாட்சியர் விதார்த்தைக் கொல்ல சதி செய்கிறார். சசிக்குமாரின் தங்கைக்கும் விதார்த்துக்கும் திருமணம் நடக்கிறது. பசுபதி கோட்டாட்சியர் விதார்த்துக்கு பிரச்சனைகளைக் கொடுக்க தனது தங்கை கணவரின் பிரச்சனையை தனது பிரச்சனையாக எடுத்துக் கொண்டு பசுபதிக்கு எதிராக நாயகன் சசிக்குமார் களம் இறங்குகிறார். பசுபதி தனது தங்கை மீது கொண்டுள்ள பாசம் பெரிதா? சசிக்குமார் தனது தங்கை மீது கொண்டுள்ள பாசம் பெரிதா? என்பதில் கதை நகர்கிறது. பெண்களைக் கவரும் வகையில் பல காட்சிகள் வடிவமைக்கப்பட்டுள்ளது. படத்தின் இரண்டாம் பாதியில் விதார்த்துக்கு என்ன ஆகும்? சசிக்குமார் காப்பாற்றுவாரா? என்ற பரபரப்பு தொற்றிக்கொள்கிறது.
# கொடிவீரன்

## ஒலித்தொகுப்பு

இத்திரைப்படத்தில் பின்வரும் 6 பாடல்கள் இடம் பெற்றுள்ளன.
| 1 | அய்யோ அடி ஆத்தே | வந்தனா ஸ்ரீனிவாசன், ஜெகதீஸ் | 4:25 |  |
| --- | --- | --- | --- | --- |
| 2 | களவானி | வி. வி. பிரசன்னா, சௌந்தர்யா பாலா நந்தகுமார் | 4:20 |  |
| 3 | ரக ரக ரகளடா | அய்யப்பன், ஜெகதீஸ், வேலு, சிந்துாரி, கமலஜா, லதா கிருஷ்ணா | 2:02 |  |
| 4 | அண்டம் கிடுகிடுங்க | குரு, மகிதா | 6:29 |  |
| 5 | ஆத்தா சீரு | குரு | 1:02 |  |
| 6 | தங்கமே உன்ன | மது பாலகிருஷ்ணன் | 3:10 | } |
# கொடிவீரன்

## விமர்சனம்

ஆனந்த விகடன் வார இதழில் வந்த விமர்சனத்தில் "'சுப்ரமணியபுரம்' கொடுத்த இயக்குநர் சசிகுமார், 'மதயானைக் கூட்டம்' கொடுத்த இயக்குநர் விக்ரம் சுகுமாரன் இருவரையும் 'கொடிவீரனி'ல் காதுகுத்தி, கிடா வெட்டியிருக்கிறார் முத்தையா. இருவரும் ரியலி... பாவம். 'நாலு பாட்டு, அஞ்சு ஃபைட்டு, கொஞ்சம் சென்டிமென்ட்' என்ற ஃபார்முலாவில் இருந்தும், தன் அனைத்துப் படங்களிலும் சாதிப்பெருமையைப் புகுத்தி ரசிக்கும் மனநிலையில் இருந்தும் எப்போது மீண்டு வருவீர்கள் முத்தையா?... 'தான் கடந்துவந்த வாழ்க்கையைத்தான் படமாக்குகிறேன்' என அவர் காரணம் சொன்னால், ’ஸாரி முத்தையா... அதற்கு சினிமாவைப் பயன்படுத்தாதீர்கள்’!" என்று எழுதினர்.
# கே. விசயன்

**கே. விசயன்** அல்லது **கே. விஜயன்** (K. Vijayan) இந்தியத் திரைப்பட இயக்குநரும் திரைப்படத் தயாரிப்பாளரும் ஆவார். இவர் தமிழ் திரையுலகில் 60-70 காலகட்டத்தில் எம். ஜி. ஆர் சிவாஜி கணேசன் ஆகியோருடன் இணைந்து பல படங்களில் பணியாற்றியுள்ளார். தமிழ், மலையாளம், கன்னடம் ஆகிய மொழித் திரைப்படங்களை இயக்கியுள்ளார்.
# கே. விசயன்

## இவர் இயக்கிய திரைப்படங்கள்

| 1969 | *காவல் தெய்வம்* | தமிழ் |  |
| --- | --- | --- | --- |
| 1972 | *இனியொரு ஜென்மம் தாரு* | மலையாளம் |  |
| 1973 | *தெய்வ வம்சம்* | தமிழ் |  |
| 1974 | *ஒரே சாட்சி* | தமிழ் |  |
| 1975 | *புது வெள்ளம்* | தமிழ் |  |
| 1975 | *எடுப்பார் கைப்பிள்ளை* | தமிழ் |  |
| 1976 | *மதன மாளிகை* | தமிழ் |  |
| 1976 | *ரோஜாவின் ராஜா* | தமிழ் |  |
| 1977 | *தீபம்* | தமிழ் |  |
| 1977 | *அண்ணன் ஒரு கோயில்* | தமிழ் |  |
| 1978 | *தியாகம்* | தமிழ் |  |
| 1978 | *ருத்ர தாண்டவம்* | தமிழ் |  |
| 1978 | *புண்ணிய பூமி* | தமிழ் |  |
| 1979 | *அமர்தீப்* | இந்தி |  |
| 1979 | *திரிசூலம்* | தமிழ் |  |
| 1979 | *நல்லதொரு குடும்பம்* | தமிழ் |  |
| 1980 | *வண்டிச்சக்கரம்* | தமிழ் |  |
| 1980 | *இரத்த பாசம்* | தமிழ் |  |
| 1980 | *தூரத்து இடிமுழக்கம்* | தமிழ் |  |
| 1980 | *ருஸ்தும் ஜோடி* | கன்னடம் |  |
| 1980 | *யே ரிஷ்தா நா தூதே* | இந்தி |  |
| 1981 | *பெண்ணின் வாழ்க்கை* | தமிழ் |  |
| 1981 | *ஆணிவேர்* | தமிழ் |  |
| 1981 | *கோயில் புறா* | தமிழ் |  |
| 1982 | *ஆட்டோ ராஜா* | தமிழ் |  |
| 1983 | *நீரு பூத்த நெருப்பு* | தமிழ் |  |
| 1983 | *சட்டம்* | தமிழ் |  |
| 1983 | *அனந்தம் அஜ்நாதம்* | மலையாளம் |  |
| 1983 | *சினேகபந்தனம்* | மலையாளம் |  |
| 1984 | *திரகள்* | மலையாளம் |  |
| 1984 | *நிரபராதி* | தமிழ் |  |
| 1984 | *கரிம்பு* | மலையாளம் |  |
| 1984 | *ஜீவிதம்* | மலையாளம் |  |
| 1984 | *அழகு* | தமிழ் |  |
| 1984 | *விதி* | தமிழ் |  |
| 1984 | *ஒசை* | தமிழ் |  |
| 1985 | *பிரேமபாசம்* | தமிழ் |  |
| 1985 | *வசந்த சேனா* | மலையாளம் |  |
| 1985 | *காவல்* | தமிழ் |  |
| 1985 | *மங்கம்மா சபதம்* | தமிழ் |  |
| 1985 | *பந்தம்* | தமிழ் |  |
| 1986 | *விடுதலை* | தமிழ் |  |
| 1986 | *ஆனந்த கண்ணீர்* | தமிழ் |  |
| 1987 | *வைராக்கியம்* | தமிழ் |  |
| 1987 | *வெளிச்சம்* | தமிழ் |  |
| 1987 | *கிருஷ்ணன் வந்தான்* | தமிழ் |  |
| 1987 | *தாம்பத்யம்* | தமிழ் |  |
| 1989 | *௭ன் ரத்தத்தின் ரத்தமே* | தமிழ் |  |
| 1995 | *அவள் போட்ட கோலம்* | தமிழ் | } |
# பியூடைபை

**பெவீக்ஸ் அர்விட் உல்ஃப் கஜெல்பெர்க்**, (*Felix Arvid Ulf Kjellberg*, பிறப்பு: அக்டோபர் 24, 1989) இணையத்தில் ***பியூடைபை*** (*PewDiePie*) என அறியப்படுகிறார். இவர் சுவீடிய வலைத்தள நகைச்சுவையாளர் மற்றும் வீடியோ தயாரிப்பாளர் ஆவார். "லெட்டஸ் ப்ளே" வர்ணனைகள் மற்றும் வீடியோ வலைப்பதிவுகளுக்கு அவர் அறியப்பட்டவர். இவர் கூகுள் நிறுவனத்தின் பிரபல வலைதளமான யூ-டியூபிலும் தனது அதிகமான சந்தாதாரர்களுக்கு பெயர் போனவர்.
# பியூடைபை

## பிறப்பு மற்றும் வாழ்க்கை

ஸ்வீடனின் கோட்டன்பேர்க்கில் பிறந்தவர், சால்மேர்ஸ் பல்கலைக்கழகத்தில் தொழில்துறை பொருளியல் மற்றும் தொழில்நுட்ப மேலாண்மைகளில் பட்டம் பெற படித்து வந்தார். 2010 இல், பல்கலைக்கழக படிப்பின் போது, அவர் பியூடைபை என்ற பெயரில் ஒரு யூடியூப் கணக்கை பதிவு செய்தார். அடுத்த ஆண்டு அவரது பட்டப்படிப்பில் ஆர்வம் இல்லாமல் இருந்ததால் சால்மர்ஸ் பல்கலைக் கழகத்திலிருந்து வெளியேறி, அவரது பெற்றோருக்கு கலக்கத்தை ஏற்படுத்தி இருந்தார். ஸ்காண்டிநேவியாவில் ஒரு விளம்பர நிறுவனத்துடன் ஒரு தொழிற்பயிற்சி பெறுவதில் தோல்வியுற்ற பிறகு, அவர் தனது யூடியூப் சேனலுக்கான உள்ளடக்கத்தை உருவாக்குவதில் கவனம் செலுத்த முடிவு செய்தார். அவர் யூடியூபில் வீடியோக்களைச் செய்வதற்கு நிதி பெற, தனது போட்டோ ஷாப் கலைத் திட்டங்களை அச்சிட்டு விற்பனை செய்தும் மற்றும் ஹாட் டாக் ஸ்டாண்டில் பணிபுரிந்தும் நிதி திரட்டினார்.
# பியூடைபை

## யூடியூபில் சாதனைகள்

பியூடைபையின் சேனலுக்கு ஆதரவு பெருக, விரைவாக இணைய சந்தாதாரர்கள் கூடினார்கள். ஜூலை 2012 இல், அவரது சேனல் ஒரு மில்லியன் சந்தாதாரர்களை விஞ்சியது. ஆரம்பத்தில், பல-சேனல் வலையமைப்பான மாச்சினிமாவுக்கு பியூடைபை ஒப்பந்தம் செய்தார். மச்சினிமா நெட்வொர்க்குடன் அதிருப்தி அடைந்த பிறகு, மேக்கர் ஸ்டுடியோவுடன் கையெழுத்திட்டார், மேக்கர்ஸின் சப் நெட்வொர்க்குகளான போலார்ஸ் மற்றும் அதன் பின்னர், ரெவ்மொட் ஆகியோரின் கீழ் அவரது சேனலை வைத்திருந்தார். யூடியூப் இல் தனது பதிப்புகளுக்காக, பியூடைபை பெரிதும் பாராட்டப்பட்டார். சில சந்தர்ப்பங்களில் சர்ச்சையையும் ஏற்படுத்தியது. பியூடைபின் பல வீடியோக்களில் யூத-எதிர்ப்புவாதத்தின் மீதான குற்றச்சாட்டுகள், 2017 இன் முற்பகுதியில் சர்ச்சையை ஏற்படுத்தின. டிஸ்னி இயக்கும் மேக்கர் ஸ்டுடியோஸ் அவருடன் தங்கள் கூட்டணியை முறித்துக்கொண்டது.  
15 ஆகஸ்ட் 2013 இல் அதிகமான சந்தாதாரர்களைக் கொண்டவராக உருவெடுத்தார். 2013 ஆம் ஆண்டு டிசம்பர் 22 ஆம் தேதி முதல், 2018 ஜனவரி மாதம் வரை இவரது யூடியூப் கணக்கு 60 மில்லியன் சந்தாதாரர்களைக் கடந்துள்ளது. இவரது வீடியோக்களே யூடியூபில் அதிகம் பார்க்கப்பட்டவையாக திகழ்கிறது. ஜனவரி 2018 வரை இவரது சேனல் 17 பில்லியன் வீடியோ காட்சிகளைப் (views) பெற்றுள்ளது. 2016 இல், டைம் இவரை "உலகின் 100 மிக செல்வாக்குள்ள மக்கள்" என பெயரிட்டது.
# பியூடைபை

## வீடியோ விளையாட்டுகளில் செல்வாக்கு

பியூடைபின் வர்ணனைகள் இண்டி - விளையாட்டுகள் விற்பனைக்கு மிக சாதகமான விளைவைக் கொண்டிருந்தன. உதாரணமாக மெக் - பிக்செல் இன் உரிமையாளர்கள் கூறியதாவது, "அந்த நேரத்தில் மெக் - பிக்செல் க்கு மிகப்பெரிய சக்தியானது 'லெட்'ஸ் ப்ளே' வீடியோக்கள், பெரும்பாலும் ஜெஸ்ஸி காக்ஸ் மற்றும் பியூடைபை உடைய வீடியோக்கள் ஆகியவையாகும். பியூடைபை ஸ்லெண்டரின் பதிப்புகளான எட்டு பக்கங்கள் மற்றும் ஆடு சிமுலேட்டர் ஆகியவையின் விற்பனையையும் உறுதிப்படுத்தினார். பியூடைபை இன் சேனலில் இடம்பெற்றுள்ள விளையாட்டுக்கள் வணிக ரீதியான வெற்றிக்கு பங்களிப்பு செய்ததாகக் கூறப்பட்டாலும், "நான் விளையாடுவதை விரும்பவில்லை, விற்பனை செய்வதை நான் விரும்பவில்லை" என்றார்.
# பியூடைபை

## அறக்கட்டளைகள்

பியூடைபையின் புகழ் அவரை நிதி திரட்டும் இயக்கங்களுக்கான ஆதரவைத் தூண்ட அனுமதித்தது. 2012 பிப்ரவரி "இணையதளத்தின் இராஜா" எனும் போட்டியில் பியூடைபை பங்கேற்றார். "இணையதளத்தின் இராஜா" எனும் பட்டத்தை அவர் இழந்தார். எனினும் "இணையதள விளையாட்டுகளின் இராஜா" எனும் பட்டத்தை 1-15 பிப்ரவரியில் நடந்த வாக்கெடுப்பில் தேர்ந்தெடுக்கப்பட்டார். பியூடைபை தனக்கு வெற்றி பரிசாக கிடைத்த பணத்தை உலக வனவிலங்கு நிதியகத்திடம் நன்கொடை அளித்தார். அவர் செயின்ட் ஜூட் குழந்தைகள் ஆராய்ச்சி மருத்துவமனைக்காக பணம் திரட்டினார்.  
பியூடைபை "வாட்டர் கேம்பெயின்" ("Water Campaign") எனும் தொண்டு நிறுவனத்தைத் துவங்கினார். அதில் அவரது ரசிகர்கள் நன்கொடைகள் அளிக்கலாம். பியூடைபை பத்து மில்லியன் சந்தாதாரர்களை அடைந்த கொண்டாட்டத்தின் போது இந்நிறுவனத்தை துவங்கினார். பியூடைபையும் ஒவ்வொரு 500 காட்சிகளுக்கும் ஒரு டாலரை அத்தொண்டு நிறுவனத்துக்கு அளித்தார். பியூடைபை கொடையை 250,000 அமெரிக்க டாலராக உயர்த்துவதற்கான இலக்கைக் கொண்டிருந்தார். ஆனால் இந்த இயக்கத்தின் இறுதியில், மொத்தமாக எழுப்பப்பட்ட தொகை $ 446,462 ஆகும்.
# ஜாவத் அலி

**ஜாவத் அலி (Javed Ali** (, , பிறப்பு: ஜூலை 5, 1982) என்பவர் இந்தியப் பின்னணிப் பாடகர் ஆவார். இவர் 2000 ஆம் ஆண்டிலிருந்து இந்திப் பாடல்களைப் பாடி வருகிறார். நகாப் எனும் திரைப்படத்தில் ஏக் தின் தெரி எனும் பாடலைப் பாடியதன் மூலம் புகழ்பெற்ற பாடகரானார். இந்தி, வங்காள மொழி, ஒடியா மொழி, கன்னடம், தமிழ், தெலுங்கு, மராத்திய மொழி, அசாமிய மொழி என இவர் பல மொழிகளில் பின்னணிப் பாடல் பாடியுள்ளார். இவர் பல தொலைக்காட்சி நிகழ்ச்சிகளுக்கு (பாடல் நிகழ்ச்சி) நடுவராக இருந்துள்ளார்., ஜீ தமிழ் தொலைக்காட்சியில் 2011 ஆம் ஆண்டு நடைபெற்ற ச ரி க ம ப மற்றும் கலர்ஸ் தொலைக்காட்சியின் இசை தொடர்பான நிகழ்ச்சிகளில் நடுவராக இருந்துள்ளார். 2012 ஆம் ஆண்டு ஜீ தமிழ் தொலைக்காட்சியில் வெளியான ச ரி க ம ப எனும் நிகழ்ச்சியை தொகுத்து வழங்கினார்.
# ஜாவத் அலி

## ஆரம்பகால வாழ்க்கை

ஜாவத் அலி **(இயற்பெயர் : ஜாவத் உசைன் )** உஸ்தாத் ஹமீது உசைன் என்பவருக்கு மகனாக புது தில்லியில் பிறந்தார். தனது இளம்வயது முதலே கவ்வாலி பாடல்களைப் பாடுவதில் வல்லவரான தனது தந்தையுடன் இணைந்து பாடினார். தனது தந்தை தன்னைக் கீர்த்தனைகள் பாடுமாறு கூறிதாக ஒரு பேட்டியின் போது கூறியுள்ளார். கசல் (இசை) புகழ் குலாம் அலி (பாடகர்) ஜாவத் அலியின் குரலைக் கேட்டு இவன் புகழ் பெற்ற பின்னணிப் பாடகராக வருவான் எனக் கூறியுள்ளார். பின்பு தனது கச்சேரிகளிலும் பாடுவதற்கு வாய்ப்பு கொடுத்தார். அதற்கு நன்றி தெரிவிக்கும் விதமாக ஜாவத் உசைன் என்ற தனது பெயரை ஜாவத் அலி என மாற்றிக் கொண்டார்.
# ஜாவத் அலி

## தமிழ் பாடல்கள்

### 2009

யுவன் சங்கர் ராஜா இசையில் வாமணன் திரைபடத்தில் ஏதோ செய்கிறாய் என்ற பாடல், குங்கும பூவும் கொஞ்சும் புறாவும் படத்தில் (சின்னஞ் சிறுசுக) பாடல்,யுவன் சங்கர் ராஜா இசையில் சர்வம் ( சிறகுகள்) என்ற மூன்று பாடல்களைப் பாடினார்.
# ஜாவத் அலி

## தமிழ் பாடல்கள்

### 2010

நான் மகான் அல்ல (2010 திரைப்படம்) ஒரு மாலை நேரம் ,எந்திரன் (திரைப்படம்) (கிளி மாஞ்சாரோ என்ற பாடலை ஏ. ஆர். ரகுமான் இசையில் பாடினார்.
# ஜாவத் அலி

## தமிழ் பாடல்கள்

### 2011

யுவன் சங்கர் ராஜா இசையில் ராஜபாட்டை( பனியே பனிப் பூவே) தமன் (இசையமைப்பாளர்) இசையில் தடையறத் தாக்க(காலங்கள்) , ஹாரிஸ் ஜயராஜ் இசையில் நண்பன் (2012 திரைப்படம்)(இருக்கானா) , டி. இமான் இசையில் மனம் கொத்திப் பறவை (திரைப்படம்) (போ போ)
# ஜாவத் அலி

## தமிழ் பாடல்கள்

### 2012

ஹாரிஸ் ஜயராஜ் இசையில் மாற்றான் (திரைப்படம்)(கால் முளைத்த பூவே) மற்றும் துப்பாக்கி (திரைப்படம்)(அலைக்க லைக்கா)  
யுவன் சங்கர் ராஜா இசையில் ஆதலால் காதல் செய்வீர் (தப்புத் தண்டா) மேலும் தேவி ஸ்ரீ பிரசாத்தின் இசையில் அலெக்ஸ் பாண்டியன் (திரைப்படம்) (ரைய்யா ரைய்யா)
# ஜாவத் அலி

## தமிழ் பாடல்கள்

### 2013

2013 ஆம் ஆண்டில் மீண்டும் ஏ. ஆர். ரகுமான்<nowiki/>அவர்களின் இசையில் மரியான்- (சோனாபரியா) மற்றும் ராஞ்சனா (ஒளியாக வந்தாய்)  
தேவி ஸ்ரீ பிரசாத்<nowiki/>இசையில் சிங்கம் 2 (திரைப்படம்) (கண்ணுக்குள்ளே) யுவன் சங்கர் ராஜா<nowiki/>இசையில் ஆல் இன் ஆல் அழகு ராஜா (ஒரே  
ஒரு)
# ஜாவத் அலி

## தமிழ் பாடல்கள்

### 2014

ஜி. வி. பிரகாஷ் குமார் இசையில் நிமிர்ந்து நில் (2014 திரைப்படம்)(காதல் நேர்கையில்) சிவமணி இசையில் அரிமா நம்பி (இதயம் என் இதயம்)
# ஜாவத் அலி

## தமிழ் பாடல்கள்

### 2017

ஹாரிஸ் ஜயராஜ் இசையில் சி3 (திரைப்படம்) (ஒ சோனே சோனே) கே பி என்ற அறிமுக இசையமைப்பாளர் இசையில் இந்திரசித்து (விடிகிற வானில் கொடிகளை) எனும் பாடலைப் பாடியுள்ளார்.
# ஜாவத் அலி

## இந்திப் பாடல்கள்

- 2000- சோரி சோரி (ஆன்க் பேடி நம்பர் 1)
- 2001- டிங் டாங் டோ
- 2003- அப் கார் ஆஜா
- 2005- கஜ்ரா ரே
- 2005-சஜ்னா அங்கனா
- 2006- ரேஜா ரே
- 2006- மெரி தூப்
- 2007- நகடா நகடா
- 2007- ஏக் தின் தெரி
- 2007- தரா ரூ
- 2008- தூ முஷ்குரா
-
- 2017 - சான்சன் கே
# ஜாவத் அலி

## தொலைக்காட்சித் துறை

- ஜீ தமிழ் தொலைக்காட்சியில் 2011 ஆம் ஆண்டில் ச ரி க ம ப எனும் பாடல் போட்டி.
- 2012 ஆம் ஆண்டில் ஜீ தமிழ் தொலைக்காட்சியில் ச ரி க ம ப நிகழ்ச்சியை தொகுத்து வழங்கினார்.
- கலர்ஸ் தொலைக்காட்சி பாடல் போட்டி 2015.
- 2017 ஆம் ஆண்டில் ஜீ தமிழ் தொலைக்காட்சியில் ச ரி க ம ப நிகழ்ச்சியின் நடுவராக இருந்தார்.
# ஜாவத் அலி

## விருதுகள்

### வென்ற விருதுகள்

- ஐ ஐ எஃப் ஏ வின் 2009 ஆம் ஆண்டிற்கான சிறந்த ஆண் பின்னணிக்குரலுக்கான விருதை ஜோதா அக்பர் படத்திற்காகப் பெற்றார்.
- 19 ஆவது திரை விருதுகள் 2012 (இசக்சாதே)
- மிர்ச்சி (பண்பலை) விருதுகள் 2012
- உத்தரப் பிரதேசம் மாநில அரசு உயரிய விருதான யாஷ் பார்தி சம்மன் விருதை வழங்கியது.
- இந்தியா தொலைக்காட்சி யுவா விருது 2015.
# ஜாவத் அலி

## விருதுகள்

### பரிந்துரைக்கப்பட்டவை

- 2010 ஆம் ஆண்டின் பிலிம்பேர் விருதுகளில் சிறந்த ஆண் பின்னணிப் பாடகர்களுக்கான தேர்வில் அர்சியான் எனும் பாடலுக்காகப் பரிந்துரைக்கப்பட்டது.
- 2016 ஆம் ஆண்டின் பிலிம்பேர் விருதுகளில் சிறந்த ஆண் பின்னணிப் பாடகர்களுக்கான தேர்வில் லவ் யூ அலியா எனும் திரைப்படத்திற்காகப் பரிந்துரைக்கப்பட்டது.
- ஜீ சினி விருது 2013 ஆம் ஆண்டின் சிறந்த ஆண் பின்னணிப் பாடகர்களுக்கான தேர்வில் இசக்சாதே எனும் பாடலுக்காகப் பரிந்துரைக்கப்பட்டது.
# ஜாவத் அலி

## மராத்தியப் பாடல்கள்

2010 - **காதி காதி**  
2011- ஜட்லே நாடே  
2013- மௌலா மௌலா  
2014- சரா சரா
# ஜாவத் அலி

## வெளியிணைப்புகள்

- ஜாவத் அலியின் அதிகாரப்பூர்வ இணையதளம்
-
- ஐ பி என் கட்டுரை
- ஐ எம் டி பி